
RAPORT DE  SPECIALITATE

la  proiectul  de  hotarare  privind desemnarea de către consiliul local al comunei Pârscov a doi consilieri locali în calitate de membri ai Comisiei de evaluare anuală

a performanţelor profesionale ale Secretarului General al comunei Pârscov

Evaluarea performanţelor profesionale individuale ale secretarului general se face cu respectarea regimului juridic al conflictului de interese privind funcţionarii publici, respectiv cu respectarea prevederilor art. 485, alin. (1) - alin. (5), precum şi cu prevederile din Anexa nr. 6 - Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020 .
Proiectul de hotărâre inițiat corespunde prevederilor art. 485 precum şi cu prevederile din Anexa nr. 6 - Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020 din O.U.G. nr. 57/2019 privind Codul administrativ. 

Potrivit art. 485, alin. (5 ) din O.U.G. nr. 57/2019 privind Codul administrativ, calitatea de evaluator este exercitată de către o comisie de evaluare formată din primar, şi 2 consilieri locali desemnaţi în acest scop, cu majoritate simplă, prin hotărâre a consiliului local. Comisia de evaluare formată din primar şi 2 consilieri locali se constituie prin dispoziţia primarului, pe baza propunerilor/nominalizărilor consiliului local .
Având în vedere cele de mai sus și în conformitate cu prevederile art. 136, alin. (10) din O.U.G. nr. 57/2019 privind Codul administrativ , consider ca proiectul de hotărâre iniţiat de primarul comunei Pârscov îndeplineşte cerinţele de legalitate, necesitate şi oportunitate pentru a fi înaintat Consiliului Local al comunei Pârscov spre aprobare. 

Secretar general  ,

Adrian-Vasile MARIN 
